laion/Wikipedia-Exotic huggingface dataset:
Tallinna politseiorkester

Tallinna politseiorkester on Tallinna linna haldusalasse kuuluv 33-liikmeline kutselistest muusikutest koosnev orkester. Orkestri peadirigent on Riivo Jõgi. Orkestri eelkäija oli 1928. aastal loodud Tallinna Politseinike Kogu Puhkpilliorkester, mis tegutses Johannes Kostabi juhtimisel kuni 12 aastat. Orkestri tegevus lõpetati 1940. aastal. 1992. aastal asutati taasiseseisvunud Eestis Politseiorkester (dirigent Kaido Kodumäe, 1992–2010) ja Eesti Piirivalve Orkester (dirigent Arvi Miido, 1992–2010). Kui 2010. aastal loodi Politsei- ja Piirivalveamet, ühendati ka kaks orkestrit ja see hakkas kandma nime Politsei- ja Piirivalveorkester. Orkestri juhina jätkas kuni 2014. aastani major Arvi Miido. Aastatel 2014–2021 oli orkestri peadirigent Hando Põldmäe. Alates 1. jaanuarist 2022 on orkester Tallinna linna haldusalas ja kannab nime Tallinna politseiorkester. 1928–1940 Johannes Kostabi 1992–2010 Kaido Kodumäe (Politseiorkester) 1992–2014 major Arvi Miido (Eesti Piirivalve Orkester ning Politsei- ja Piirivalveorkester) 2014–2021 Hando Põldmäe (Politsei- ja Piirivalveorkester) 2022–... Riivo Jõgi (Tallinna politseiorkester) Tallinna politseiorkestri bigbänd on orkestri džässilembeliste muusikute koosseis, mis on järjepidevalt tegutsenud alates 1992. aastast. Bigbändi dirigent on Siim Aimla. Tallinna politseiorkestri bigbändi koosseisu kuulub mitmeid Eesti muusikaelus tuntud ja tunnustatud džässmuusikuid, nende seas Jaak Oserov, Danel Aljo, Ülo Mälgand, Peedu Kass, Roland Karu, Eno Kollom jpt. Tallinna politseiorkestri juurde kuuluvad ka väiksemad instrumentaalansamblid, nagu vaskpillikvintett, puupillikvintett, saksofonikvartett, svingansambel ja dixieland ansambel. Tallinna politseiorkester. Tallinna linna veebisait. Tallinna politseiorkester Tallinna linna veebisaidil "Politseiorkester teenis mullu ligi 50 000 eurot tulu" ERR, 5. juuni 2023
Eesti Muusikafestivalid

Eesti Muusikafestivalid on aastal 2002 asutatud katusorganisatsioon, kuhu kuulub 39 festivali. Aastast 2002 on organisatsioon Euroopa Festivalide Assotsiatsiooni (European Festivals Association) liige. Kodulehe järgi on organisatsiooni eesmärkide seas: ühendada Eestis toimuvaid muusikafestivale, saavutamaks nende kõrget kunstilist kvaliteeti; koordineerida festivalikalendrit; koguda ja levitada teavet festivalidest nii Eestis kui rahvusvaheliselt, ühiselt korraldada turundusüritusi, toetada festivalide koostööd ja ühisproduktsioone. http://www.festivals.ee/?s=84 (vaadatud 27.02.2013) EE 12. köide, 2003: 77. Organisatsiooni koduleht (vaadatud 27.02.2013)
Trentino-Alto Adige

Trentino-Alto Adige (ametlikult Trentino-Alto Adige/Südtirol) on maakond Kirde-Itaalias. Alto Adige ja Trentino piirkonnad moodustavad ühtse regiooni, mis piirneb põhjas Austria, läänes Lombardia ja lõunas Veneto maakonnaga. Pärast Teist maailmasõda autonoomia saanud Alto Adige ehk Lõuna-Tirool on saksakeelne, samas kui Trentino on itaaliakeelne. Trentino-Alto Adige maakond jaguneb kaheks provintsiks, mis omakorda jagunevad kokku 339 vallaks. Bolzano provints (Lõuna-Tirool) Trento provints Trentino-Alto Adige veinipiirkonnad: Trentino (DOC), Alto Adige (DOC). Itaalia Riiklik Statistikaamet http://www.quirinale.it/qrnw/costituzione/pdf/costituzione.pdf Itaalia konstitutsioon Trentino-Alto Adige maakonna koduleht (itaalia ja saksa keeles)
Eesti Muusikakogude Ühendus

Eesti Muusikakogude Ühendus (lühend: EMKÜ) on aastal 1991 asutatud organisatsioon, kuhu kuuluvad muusikateavikute ja -info kogumise ja vahendamisega tegelevad ühendused, asutused jt üksused, samuti üksikisikud. EMKÜ peaülesandeid on edendada muusikakogude omavahelist koostööd. Aastast 1994 on EMKÜ Rahvusvahelise Muusikaraamatukogude Liidu (IAML) Eesti rahvuslik sektsioon. http://www.luts.ee/emky/index.php?option=com_content&task=view&id=19&Itemid=57 (vaadatud 27.02.2013) EE 12. köide, 2003: 78. EMKÜ koduleht (vaadatud 27.02.2013)
Henn Tuherm

Henn Tuherm (6. september 1939 Tallinn – 12. mai 2016) oli eesti rahvusest Läti metsatööstuse teadlane, Eesti Maaülikooli audoktor. Ta lõpetas 1957. aastal Tallinna 2. Keskkooli ja õppis aastatel 1957–1960 Tallinna Polütehnilise Instituudi mehaanikateaduskonnas, kuid soov saada metsainseneriks viis ta Lätti, kus ta 1963. aastal lõpetas puidutöötlemise erialal Läti Põllumajanduse Akadeemia. 1992. aastal kaitses ta Riias doktoritöö. Pärast kõrgkooli lõpetamist jäi ta tööle õppejõuna samasse kõrgkooli. Aastatel 1991–1995 oli ta Läti Põllumajandusülikooli õppeprorektor; 1993. aastal sai temast puidutöötlemiskateedri professor. Tema arvel on uurimused puidutöötlemismasinate kasutamise, puidu lõikeprotsesside ja -tööriistade kohta ning metsapoliitika ja kõrgkoolide pedagoogika alalt. Ta oli Euroopa Liidu ja Läti Teaduste Akadeemia metsateaduste ekspert. Ta oli Rootsi Kuningliku Põllumajanduse ja Metsamajanduse Akadeemia välisliige. Elu lõpus oli ta Läti Põllumajandusülikooli emeriitprofessor. Külalisõppejõuna pidas ta loenguid ka Tallinna Tehnikaülikoolis. Ta oli abielus, tema meedikust abikaasa Aina on lätlane, neil on kaks poega ning mõlemad pojad valdavad puhtalt nii eesti kui läti keelt. Aastal 1988 valiti ta Läti Eesti Seltsi juhatusse. 1996 Eesti Maaülikooli audoktor 2006 Valgetähe IV klassi teenetemärk 2011 Tunnustusrist (läti Atzinības krusts), IV klass https://katsed.real.edu.ee/baas/index2.php Vello Lään. Kes on kes? Kes on kus? Kaugete maade eestlased. Lühielulood. Olion 2011. http://www.lza.lv/scientists/tuherm.htm
Eesti Hoiuraamatukogu

Eesti Hoiuraamatukogu (lühend: EHR) on aastal 1995 asutatud Kultuuriministeeriumi hallatav riigiasutus. EHRi põhiülesanded on põhimääruse järgi järgmised: "moodustada üleriigiline vähekasutatavate trükiste hoiukogu, talletades Eesti teistest raamatukogudest üleantud säilitamist väärivat teaduslikku, tehnilist ja kultuurialast kirjandust ning teha see kättesaadavaks raamatukogudele ja lugejatele"; "võtta vahetuskogusse vastu teistelt raamatukogudelt, asutustelt, juriidilistelt ja füüsilistelt isikutelt teavikuid ning vahendada neid raamatukogudele oma kogude täiendamiseks või hävinud teavikute asendamiseks"; "valmistada, komplekteerida, säilitada ja teha kättesaadavaks heliraamatuid, -ajakirju, -ajalehti, punktkirjas ja elektroonilisi teavikuid ning puuteraamatuid nägemispuudega või mõne muu tavakirjas teksti lugemist takistava puudega lugejatele". Eesti Hoiuraamatukogu direktorina on alates selle asutamisest töötanud 1995–2005 Sven Maiväli, 2006–2019 Vaiko Sepper, 2020–2022 Gerda Kordemets. Eesti Hoiuraamatukogu peavarahoidja on alates 1996. aastast Kalju Tammaru. EHR moodustati 1995 Eesti Rahvusraamatukogu depositooriumi vahetuskogust. 2010. aastast on EHRi osakond Eesti Pimedate Raamatukogu, mis juba 2004. aastal liitus filiaalina EHR-ga. EE 12. köide, 2003: 55. https://www.riigiteataja.ee/akt/13323457 (vaadatud 27.02.2013) Eesti Hoiuraamatukogu koduleht
Juri Krimarenko

Juri Krimarenko (sündinud 11. augustil 1983) on Ukraina kergejõustiklane (kõrgushüpe). Maailmameister (2005). "Olen õnnelik, aga samavõrra ka üllatunud," ütles Ukrainale Helsingi MM-ilt ainsa kulla toonud Krimarenko. "Minu unistus oli lõpetada kaheksa parema seas, võiduplaane polnud mul mingeid. Kulla pidanuks saama Stefan Holm. Aga finaal algas mulle hästi ja närvipinge kadus. Hüppasin päris korralikult kuni lõpuni," seletas Krimarenko, kes 2.15 ja 2.20 ületas esimesel, 2.25 teisel ja 2.29 esimesel katsel ning 2.32 kolmandal. 2005 maailmameister (2.32) Juri Krimarenko Rahvusvahelise Kergejõustikuliidu kodulehel (inglise)
Eesti raamatu aasta

Eesti raamatu aasta (lühend: ERA) on Eesti riiklik üritus, mille eesmärk on muu hulgas väärtustada eesti raamatut ja propageerida ühiskonnas raamatukultuuri. Esimene ERA peeti Eesti Kirjanduse Seltsi algatusel 24. veebruarist 1935 kuni 24. veebruarini 1936. Konkreetne aeg oli ajendatud Wanradti ja Koelli katekismuse ilmumise 400. aastapäevast. Seni viimane ERA peeti 2000. aasta aprillist 2001. aasta aprillini. Selle korraldamiseks moodustati spetsiaalne ERA peakomitee, mille esimees oli Jaak Allik. Järgmine Eesti raamatu aasta algab 30. jaanuaril 2025 ja kestab 14. märtsini 2026. EE 12. köide, 2003: 88. https://www.riigiteataja.ee/akt/76385 (vaadatud 27.02.2013) https://kultuur.err.ee/1609361732/pildid-alar-karis-kuulutas-valja-raamatu-teema-aasta
Pusiano järv

Pusiano järv (it Lago di Pusiano; ld Eupilus lacus, Eupili lacus) on järv Põhja-Itaalias Lombardia maakonnas. Umbes kilomeetri kaugusel läänes asub Alserio järv, kilomeetri kaugusel idas Annone järv. Como ja Lecco provintside vahel asuva järve kõrgus merepinnast on 257 meetrit, pindala on 5,2 km² (suurvee ajal kuni 6,72 km²), suurim sügavus 27 meetrit, valgala suurus 94,3 km². Järve kallastel asuvad Pusiano, Eupilio, Erba ja Merone (Como provintsis), Cesana Brianza, Bosisio Parini ja Rogeno (Lecco provintsis). Järve on esmamainitud Plinius Vanema teoses "Looduslugu" (ladina keeles Naturalis historia) aastal 79.  Pusiano järv – pildid, videod ja helifailid Wikimedia Commonsis Egirent Lago Pusiano Il lago di Pusiano in battello Scheda LIMNO Cavo Diotti la diga del lago di Pusiano
Alserio järv

Alserio järv (itaalia keeles Lago di Alserio) on järv Põhja-Itaalias Lombardia maakonnas. Järve kallastel asuvad Erba, Albavilla, Alserio ja Monguzzo. Umbes kilomeetri kaugusel idas asub Pusiano järv. 260 meetri kõrgusel merepinnast asuva järve pindala on 1,23 km², suurim sügavus 8,1 meetrit, valgala suurus 18,3 km².  Alserio järv – pildid, videod ja helifailid Wikimedia Commonsis Scheda LIMNO
Eesti Raamatuühing

Eesti Raamatuühing oli aastatel 1974–1996 tegutsenud organisatsioon, mis ühendas kirjandusest ja raamatutest huvitatuid. Organisatsiooni tegevus oli aktiivseim aastal 1986, mil sinna kuulus 40 860 liiget. Organisatsioon asutati 1974, mil moodustati Üleliiduline Raamatusõprade Ühingu vabariiklik osakond. Hiljem kandis aastani 1989 nime Eesti NSV Raamatuühing. Organisatsioonil oli mitmeid huviklubisid, nt: Tallinna Bibliofiilide Klubi; Tallinna Eksliibriseklubi; Tallinna Raamatusõprade Klubi; Tartu Bibliofiilide klubi. EE 12. köide, 2003: 88.
Tallinna Bibliofiilide Klubi

Tallinna Bibliofiilide Klubi oli aastal 1977 asutatud ühendus, mis koondas näiteks bibliofiile, kirjanduse uurijaid ja harrastajaid. Ühendus asutati 1977 Eesti NSV Raamatuühingu juurde. Selle esimene esimees oli Oskar Kruus (aastani 1981). Ühenduse eestvõttel korraldati raamatunäitusi, bibliofiiliakonverentse ning tehti ekskursioone. Tartu Bibliofiilide Klubi EE 12. köide, 2003: 549. 20 aastat Tallinna Bibliofiilide Klubi. Koostanud Eerik Teder. Tallinn, 1998
Tallinna Poeetide Tsunft

Tallinna Poeetide Tsunft (vene Ревельский цех поэтов) oli aastatel 1933–1935 Tallinnas tegutsenud vene luuletajate ühendus. Ühendust juhtis Pavel Irtel. Ühenduse liikmed olid 1928–1935 ilmunud kirjandusliku koguteose "Nov" 6. ja 7. numbri põhiautorid. Tartu Poeetide Tsunft EE 12. köide, 2003: 558. EE 12. köide, 2003: 371.
Nov

"Nov" (vene Новь) oli aastatel 1928–1935 ilmunud kirjanduslik koguteos, mida üllitasid vene literaadid. Koguteosest ilmus 8 kogumikku. 6. ja 7. numbri põhiautorid olid Tallinna Poeetide Tsunfti liikmed. Kogumikus avaldati muu hulgas luulet, proosat, vene kirjanduse ja kultuuri teemalisi artikleid. EE 12. köide, 2003: 371.
Elfriede Saarik

Elfriede Erika Saarik (aastast 1941 Erika Tubin, 22. mai 1916 Karkaralõ, Karagandõ lähedal – 22. oktoober 1983 Stockholm) oli eesti tantsija ja näitleja. Ta õppis Tartu saksa tütarlastekoolis ja aastani 1935 Tiina Kapperi tantsustuudios; ta õppis ka klaverit ja käis Vanemuise teatri draamaõpperühmas. Ta oli aastatel 1935–1944 Vanemuise teatri tantsija, seadis tantse lastelavastustele (Mölleri "Kuldne süda", 1937), kujundas kostüüme (Priit Ardna "Igavene legend", 1942), kirjutas Eduard Tubina ballettidele "Kratt" ja "Siurulind" libreto ja mängis ka sõnalavastustes. Aastal 1944 põgenes Rootsi, kus töötas müüja ja joonestajana. 1936 Ada Tšumatšenko "Viiuldaja Lulli" (Cesar) 1938 Gabriela Zapolska "Moraalne proua" (Juljesevic) 1939 Karl Farkas "Õueloož" (Babette) 1941 Cesare Pugni/Riccardo Drigo/Reinhold Glier "Esmeralda" (Fleur des Lys) 1943 Eduard Tubin "Kratt" (Peretütar) 1943 August Mälk "Kadunud päike" (Ulla Mare) 1944 Ludolf Nielsen "Lakšmi" (Rani) Tema abikaasa oli helilooja Eduard Tubin, nende poeg on vabakutseline ajakirjanik Eino Tubin. Ta oli maetud oma abikaasa kõrvale Stockholmi Metsakalmistule. 4. juunil 2018 saadeti Erika ja abikaasa säilmed urnides Tallinna Metsakalmistule, kus 18. juunil 2018 toimus mälestustseremoonia. Sirle Sööt. "Eduard ja Erika Tubin viidi kodumaa mulda". Eestlased Rootsis. "Eesti rahvushelilooja Eduard Tubina sünnipäevaks jõuab helilooja põrm tagasi koju". 23.05.2018.
Annone järv

Annone järv (itaalia keeles Lago di Annone) on järv Põhja-Itaalias Lombardia maakonnas Lecco provintsis. Umbes kilomeetri kaugusel läänes asub Pusiano järv. 224 meetri kõrgusel merepinnast asuva järve pindala on 5,71 km², suurim sügavus 11,3 meetrit, valgla suurus 28,1 km². Järve keskel on kaks poolsaart, Isella ja Hanno, mis liigendavad järve idapoolseks suuremaks osaks ja läänepoolseks väiksemaks osaks. Annone kallastel asuvad Annone di Brianza, Suello, Civate, Galbiate ja Oggiono.  Annone järv – pildid, videod ja helifailid Wikimedia Commonsis Isella poolsaar Annone järvel (itaalia keeles)
Coca järv

Coca järv (itaalia keeles Lago di Coca) on liustikujärv Bergamo Alpides Põhja-Itaalias Lombardia maakonnas Bergamo provintsis. 2108 meetri kõrgusel merepinnast asuvat järve ümbritseb kolm enam kui 3000 meetri kõrgust mäge – Pizzo Coca (3050 m), Pizzo Redorta (3038 m) ja Punta Scais (3038 m). Järv saab vett ümbritsevate liustike sulamisest. Novembrist kuni aprillini-maini on järv külmunud ning talvise madalama veetasemega omandab järv südame kuju.
Ganna järv

Ganna järv (itaalia keeles Lago di Ganna) on järv Põhja-Itaalias Lombardia maakonnas Varese provintsis Valgannas. Ganna järv on koos Maggiore, Varese, Comabbio, Ghirla, Lugano ja Monate järvega tuntud ka kui Varese provintsi Seitse järve. 390 meetri kõrgusel merepinnast asuva järve pindala on 7 hektarit, suurim sügavus 3 meetrit.
See maailm

"See maailm" on ülevaateplaat Ahti Nurmise loomingust. Plaadi andis 2003. aastal varsti pärast laulja surma välja plaadifirma TopTen. Plaadil teevad kaasa Marju Kuut, Els Himma, Eesti Televisiooni ansambel ja naistrio Kustas Kikerpuu juhatusel, EREO Rostislav Merkulovi juhatusel, Helmut Aniko ansambel, Tiit Kiken ning ansamblid Tuluke, Astoria ja Mobile.
Sireen

Sireen on seade, millega saab tekitada tugevat heli. Sireene on kahte tüüpi: pneumaatilised ja elektroonilised. Sireenid: tsiviilkaitse sireenid tornaado sireenid päästeteenistuse (kiirabi, tuletõrje, politsei) sõidukite sireenid Esimese sireeni leiutas šoti füüsik John Robison. 1819. aastal leiutas parema sireeni prantsuse füüsik ja insener Charles Cagniard de la Tour. De la Tour sireen võis heli tekitada ka vee all, seega seostatakse seda Kreeka mütoloogia sireenidega. Sellest ka seadme nimi. Sireene kasutatakse ka muusikainstrumendina. Näiteks Edgard Varèse kompositsioonid Amériques (1918-1921), Hyperprism (1924) ja Ionisation (1931). Vaata: John Robison, Encyclopædia Britannica, 3rd ed., 1799. "Temperment of the scale of music" in: John Robison with David Brewster and James Watt, ed.s, A System of Mechanical Philosophy (Edinburgh, Scotland: 1822), vol. 4, pages 404-405. Ernst Robel, Die Sirenen: Ein Beitrag zur Entwickelungsgeschichte der Akustik [Sirens: A contribution to the history of the development of acoustics] (Berlin, Germany: R. Gaertners, 1891), part 1, pages 7-10. Charles Cagniard de la Tour (1819) "Sur la Sirène, nouvelle machine d'acoustique destinée à mésures les vibrations de l'air qui contient la son" Annales de chimie et de physique, vol. 12, pages 167-171.
Ülo Mets

Ülo Mets (sündinud 18. september 1958) on eesti füüsik. Ta on töötanud Keemilise ja Bioloogilise Füüsika Instituudis teadurina. Tema doktoritöö teema oli "Methodological aspects of fluorescence correlation spectroscopy" (kaitstud aastal 1996). Lõpetas Tallinna 4. Keskkooli 1976.aastal. Kaupo Palo, Ülo Mets, Vello Loorits, Peet Kask 2006. Calculation of Photon-Count Number Distributions via Master Equations. Biophysical Journal 90(6): 2179–2191. Vt
Pärnu Suvejazz

"Pärnu Suvejazz" on aastatel 2002–2002 Pärnus toimunud džässifestival. EE 12. köide, 2003: 441.
Tallinna džässifestival

Tallinna džässifestival oli aastatel 1949–1967 toimunud džässifestivalid. Tallinna džässifestivalide jätkaja on 1990. aastast toimuv rahvusvaheline "Jazzkaar". Festivalide eestvedaja oli Uno Naissoo. Algul esinesid festivalil ainult Eesti džässimuusikud. 1959. aastal astusid üles ka esinejad Leningradist, 1966. aastal Soomest ja 1967. aastal USAst. Pärast USA ansambli esinemist keelati festival ära.  Pikemalt artiklis 1967. aasta Tallinna džässifestival EE 12. köide, 2003: 550.
Pärnu Kontserdibüroo

Pärnu Kontserdibüroo (lühend: PKB) on aastal 2000 asutatud mittetulundusühing, mis korraldab Pärnu linnas ja Pärnu maakonnas kontserte. PKB eestvõttel korraldatakse näiteks laste ja noorte muusikafestivali "Muusikamoos" ning rahvusvahelist klaveri-SUVEUNIversiteeti. EE 12. köide, 2003: 443. https://web.archive.org/web/20130329062459/http://www.parnukontsert.ee/index.php?id=544 (vaadatud 27.02.2013)
Pärnu Ooperi ja Balleti Sihtasutus

Pärnu Ooperi ja Balleti Sihtasutus (lühemalt: Pärnu Ooper) on aastal 1993 loodud sihtasutus, mis lavastab Eestis ja Eestist väljaspool muusikalisi lavateoseid, eriti oopereid. Sihtasutuse tegevust korraldab Pärnu Ooperiselts. Sihtasutusel on oma orkester: Pärnu Ooperi orkester.[viide?] EE 12. köide, 2003: 447. Sihtasutuse koduleht (vaadatud 27.02.2013)
Tallinn Baroque

Tallinn Baroque (ka: Tallinna Barokksolistid) on aastast 1993 tegutsev Eesti vanamuusikaansambel. Ansambel viljeleb muusikat renessansist kõrgbarokini. Ansambel on üles astunud mitmel rahvusvahelisel muusikafestivalil, nt 1998. aastal Soomes Hämeenlinnas toimunud üritusel "Musica Tavastica". EE 12. köide, 2003: 566.
Tallinna Meestelaulu Selts

Tallinna Meestelaulu Selts (lühend TMS) oli aastatel 1916–1940 (teistel andmetel tegutses ka Eesti NSV ajal) tegutsenud meeskoor. 2007. aastal taaselustati meeskoori tegevus, kui asutati mittetulundusühing TMS Türnpu Meeskoor. Koor pidas 2016. aastal 100. aastapäeva. Tallinnas on tegutsenud ka 1849. aastal asutatud saksa meestelaulu selts Tallinna Saksa Meestelaulu Selts (saksa k. Revaler Verein für Männergesang) 10. veebruaril 1916 (uue kalendri järgi) asutati "Lootuse" seltsi eestvedamisel ja toetusel Tallinna Eesti Meeskoor. Esimene kontsert anti juba 18 kooslaulmise järel 30 lauljaga Konstantin Türnpu juhatusel ja klaverikunstnik Oskar Springfeldti saatel 18. aprillil 1916 Eesti teatris Estonia. Iseseisva seltsina registreeriti Tallinna Meestelaulu Selts 19. septembril 1917. Koori asutamisel mängis olulist rolli Johannes Reinthal, kes oli ka pikka aega seltsi esimees. Konstantin Türnpu 1916–1926 Arkadius Krull 1926–1927 August Topman 1923, 1927–1936 Gustav Ernesaks 1935– Johan Tamverk 1937–1939 Alfred Karindi August-Eduard Aoneem August Julius Blaubrik (asutaja liige) Aleksander Dreverk Rein Eliaser Johannes Ernesaks (asutaja liige) Peeter Grünfeldt (auliige) Emil Gutmann (asutaja liige) Robert Artur Holst Juho Jeets (Johannes Jeets) Martin Jõks (asutaja liige) Albert Kruusimägi Aleksis Kuusik Karl Koljo Jaan Lepp (asutaja liige) Voldemar Linnamägi (asutaja liige) Gustav Linquist Eduard Mets Anton Neumanskraft (asutaja liige) Jüri Oras (asutaja liige) Georg Pinding Aleksander Ploompuu (asutaja liige) Voldemar Päts Johannes Reintalu (asutaja liige) Eduard Rosenvald Rudolf Schmidt Jaan Sitska Voldemar Smetanin Jaan Soo (asutaja liige) Albert Tallmeister Eduard Taska Gustav Triip Vilhelm Tuulik, Estonia Muusika Osakonna asutaja Herman Türnbaum (ka Herman Türnpu) (asutaja liige) Mihkel Uesson Georg Voogas (asutaja liige),,, Eesti Meestelaulu Selts Tartu Meestelaulu Selts Peatükke Eesti muusikakriitikast enne 1944. aastat. Koostanud ja toimetanud Maris Kirme, Tallinna Ülikooli Kirjastus, 2014. Lk 151 EE 12. köide, 2003: 557. https://web.archive.org/web/20160624090128/http://www.tyrnpu.ee/TMS_Turnpu_Meeskoori_pohikiri_759 (vaadatud 24.06.2016) Baltisaksa ja vene muusika- ja teatriseltsid, Eesti Ajalooarhiiv, 10.5.4.1. Baltisaksa ja vene muusika- ja teatriseltsid «Lootuse" seltsi peakoosolek., Tallinna Teataja, nr. 252, 3 november 1916, lk. 2 Tallinna Teataja, nr. 82, 13 aprill 1916, lk. 4 Meeskooride elu. Tallinna Meestelaulu Selts 20-aastane. Muusikaleht nr 2, 1936 Lauluseniore, Uudisleht, nr. 26, 5 veebr. 1934, lk. 5 18 aastat meestekoori laulu, Päewaleht, nr. 38, 8 veebruar 1934 , lk. 5 Kes need olid, kes laulsid ?, Uudisleht, Nr. 45, 21 märts 1938, lk. 2 TMS-i pidulik aktus ja ball, Uudisleht, 27 jaan. 1939, lk. 12
20 aastat singumist ja vingumist

"20 aastat singumist ja vingumist" on ansambli Singer Vinger 2006. aastal ilmunud kontsertplaat ja DVD. Kontsertsalvestis on tehtud 6. juulil 2006 Õllesummeril Tallinna lauluväljakul. Kontserdil astusid lisaks Singer Vingerile üles veel kaksteist artisti ja kollektiivi. Tamada oli Peeter Volkonski.
Kwesi Ahoomey-Zunu

Kwesi Séléagodji Ahoomey-Zunu (sündinud 1. detsembril 1958 Lomés) on Togo poliitik. Ta oli 23. juulist 2012 kuni 5. juunini 2015 Togo peaminister. Kwesi Ahoomey-Zunul on magistrikraad rahvusvahelise õiguse alal. Ta kuulub erakonda Convergence patriotique panafricaine. Aastatel 1994–1999 oli ta parlamendi liige. Aastatel 2006–2007 oli ta haldusminister ja 2011–2012 kaubandusminister. Pas d’autre solution que le dialogue et la concertation "Etiame.com". Originaali arhiivikoopia seisuga 7. detsember 2007. Vaadatud 27. veebruaril 2013. "Togo – Sélom Klassou nouveau Premier ministre". Originaali arhiivikoopia seisuga 5. märts 2016. Vaadatud 7. juunil 2015. Le Premier Ministre
Empress of the North

Empress of the North on Ameerika Ühendriikide 19. sajandi Venemaa Keisririigi stiilis ratas-jõereisilaev, mis on ehitatud Nichols Bros. Boat Buildersi laevatehases Freelandis Washingtoni osariigis USAs 2003. aastal. Laev tegi kruiise Columbia, Snake ja Willamette jõgedel ning Alaska Inside Passage'is. Laeva kodusadam on Juneau Alaskal. 14. mail 2007 Alaska lähistel Icy Straiti juures sõitis Empress of the North karile. Reisijad evakueeriti kiiresti teisele laevale, keegi vigastada ei saanud. Alaska lähistel sõitis kruiisilaev karile[alaline kõdulink] Postimees, 14. mai 2007, Oliver Tiks, Kristiina Mõttus. Alaska lähistel sõitis kruiisilaev karile Delfi, 14. mai 2007, Kadri Masing.  Empress of the North – pildid, videod ja helifailid Wikimedia Commonsis Empress of the North (inglise keeles)
Rajkeswur Purryag

Rajkeswur Purryag (ka Kailash Purryag; sündinud 12. detsembril 1947) on Mauritiuse poliitik. Ta oli 21. juulist 2012 kuni 29. maini 2015 Mauritiuse president. Rajkeswur Purryag on hariduselt jurist. Ta kuulub Tööparteisse. Ta valiti esimest korda parlamenti 1976. aastal. Aastatel 1980–1982 oli ta sotsiaalminister, 1984–1985 tervishoiuminister, seejärel majandusminister. Aastatel 1997–2000 oli ta asepeaminister ja välisminister ning 2005–2012 parlamendi esimees. Bio-data of The Speaker, PURRYAG Rajkeswur, GCSK, GOSK
Tomislav Nikolić

Tomislav Nikolić (serbia keeles Томислав Николић; sündinud 15. veebruaril 1952) on Serbia poliitik. Ta oli alates 31. maist 2012 kuni 31. maini 2017 Serbia president. Ta kuulub Serbia Progressiivsesse Parteisse ja oli kuni presidendiks saamiseni partei esimees. The President of the Republic of Serbia
Jerry Mateparae

Sir Jeremiah Mateparae (sündinud 14. novembril 1954) on Uus-Meremaa sõjaväelane ja riigiametnik, alates 31. augustist 2011 Uus-Meremaa kindralkuberner. Jerry Mateparae on maoori päritolu. Ta astus 1972. aastal armeeteenistusse. 2006. aastal sai ta kindralleitnandi auastme. Aastatel 2006–2011 oli ta kaitsejõudude juhataja. Lieutenant General Jeremiah (Jerry) Mateparae, ONZM Chief of Defence Force, New Zealand